armvectores/hy_wikipedia_2023 huggingface dataset:
(4918) Ռոստրապովիչ

(4918) Ռոստրապովիչ (անգլ.՝ Rostropovich), աստերոիդ աստերոիդների հիմնական գոտում։ Հայտնաբերվել է 1974 թվականի օգոստոսի 24-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,639727 ա. մ., առավելագույնը մոտենում է 2,0256 ա. մ. հեռավորության վրա և հեռանում 3,2539 ա. մ.։ Արեգակի շուրջ մեկ ամբողջական պտույտ է կատարում 1566,52 երկրային օրվա ընթացքում, իր ուղեծրով շարժվելով միջինում 0,229808 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4918) Ռոստրապովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամիլլո Բենսո Կավուր

Կավուր Կամիլլո Բենսո (իտալերեն՝ Camillo Paolo Filippo Giulio Benso, օգոստոսի 10, 1810(1810-08-10)[…], Թուրին, Pô, Ֆրանսիա - հունիսի 6, 1861(1861-06-06)[…], Թուրին, Իտալիա), կոմս, Պիեմոնտի (Սարդինիայի թագավորության) և Իտալիայի վերամիավորման ժամանակաշրջանի պետ. գործիչ և դիվանագետ, բուրժուականացող ազնվականության և չափավոր լիբերալ միապետական բուրժուազիայի գաղափարախոս ու առաջնորդ։ 1850—1852 թվականներին՝ մինիստր, 1852—1861 թվականներին (բացի 1859 թվականից)՝ Պիեմոնտի վարչապետ, միաժամանակ՝ տարբեր մինիստրությունների ղեկավար։ Կամիլլոյի նպատակն էր Իտալիայի միավորումը Սավոյական դինաստիայի իշխանության ներքո։ 1861 թվականին Իտալիայի միասնական թագավորության հռչակումով դարձավ երկրի վարչապետ։


== Ծանոթագրություններ ==
Don’t Tell Me (երգ, Ավրիլ Լավին)

Don’t Tell Me, համարվում է Ավրիլ Լավինի առաջին սինգլի երկրորդ ստուդիական ալբոմը՝ Under My Skin֊ը։ Երգը գրել են Ավրիլ Լավինը և Էվան Տոբենֆելդը։


== Կոմպոզիցիաների ցանկ ==
Ավստրալիա՝ CD single
(82876614112; Released April 14, 2004)

«Don’t Tell Me»
«Don’t Tell Me» (acoustic)
«Take Me Away»International Maxi՝ CD single

«Don’t Tell Me»
«Don’t Tell Me» (acoustic)
«Take Me Away»
«Don’t Tell Me» (music video)Մեծ Բրիտանիա, Գերմանիա և Ֆրանսիա՝ CD single

«Don’t Tell Me»
"Don’t Tell Me (acoustic)Ճապոնիա՝ CD single(BVCA-29607; Released April 28, 2004)

«Don’t Tell Me»
«Take Me Away»Եվրոպա/Բրազիլիա/Ճապոնիա/Մեքսիկա/ԱՄՆ«Don’t Tell Me» (album version)


== Չարթեր ==


== Մրցանակներ և պարգևներ ==


== Արտաքին հղումներ ==
«Don’t Tell Me» տեսահոլովակը
Ավրիլ Լավինի պաշտոնական կայք(անգլ.)


== Ծանոթագրություններ ==
FutureSex/LoveSounds

«FutureSex/LoveSounds», ամերիկացի երգիչ Ջասթին Թիմբերլեյքի երկրորդ ստուդիական ալբոմն է։ Թողարկվել է 2006 թվականի սեպտեմբերի 12-ին Jive Records և Zomba Group of Companies լեյբլի կողմից։ Ալբոմի երգերի մեծ մասի հեղինակները և պրոդյուսերներն են Ջասթին Թիմբերլեյքը, Թիմբալենդը և Դանյան։ Չնայած ալբոմի երգերի թեմաները իրենց բովանդակությամբ բավականին նմանություն ունեն նրա դեբյուտային՝ «Justified» ստուդիական ալբոմի հետ, սակայն «FutureSex/LoveSound» ալբոմը բազմաժանր է։ Ալբոմի հիմնական ժանրերն են R&B և փոփ, սակայն այն նաև ներառում է տեխնո, ֆանկ և ռոք ժանրերի տարեր։
Ալբոմը ներառում է 6 սինգլ, որոնք ունեցել են բավականին մեծ հաջողություն տարբեր հիթ շքերթներում։ «SexyBack», «My Love» և «What Goes Around... Comes Around» սինգլները, բավականին երկար ժամանակ չեն իջել Billboard-ի հիթ շքերթների առաջին հորիզոնականներից։ Ալբոմը հիմնականում դրական արձագանքներ է ստացել երաժշտական քննադատների կողմից։ Rolling Stone ամսագիրը ալբոմին տվել է 46-րդ հորիզոնականը 2000-ականների լավագույն ալբոմների իր ցանկում։ Գրեմմիի 49-րդ մրցանակաբաշխությունում ալբոմը առաջադրվել է մի քանի անվանակարգում, այդ թվում «Տարվա ալբոմ» և «Լավագույն փոփ վոկալ ալբոմ»։ Ամբողջ աշխարհում ալբոմը ունեցել է 10 միլիոն օրինակի վաճառք, որից միայն 4 միլիոնը Միացյալ Նահանգներում։


== Երգացանկ ==
«FutureSex/LoveSound» - 4։01
«SexyBack» (Թիմբալենդի մասնակցությամբ) - 4։02
«Sexy Ladies/Let Me Talk to You» - 5։32
«My Love» (T.I.-ի մասնակցությամբ) - 4։36
«LoveStoned/I Think She Knows» - 7։23
«What Goes Around... Comes Around» - 7։28
«Chop Me Up» (Three 6 Mafia-ի մասնակցությամբ) - 5։04
«Damn Girl» (Will.i.am-ի մասնակցությամբ) - 5։12
«Summer Love/Set the Mood» - 6։24
«Until the End of Time» - 5։22
«Losing My Way» - 5։22
«(Another Song) All Over Again» - 5։45


== Charts ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Ջասթին Թիմբերլեյքի պաշտոնական կայք
Շտեյն

Շտեյն, շտայն (գերմ.՝ Stein, բառացի քար), որոշ գունավոր մետաղների (պղինձ, նիկել, կապար և այլն) արտադրության միջանկյալ նյութ՝ երկաթի սուլֆիդի և ստացվող մետաղի սուլֆիդի համաձուլվածք։ Օքսիդային հալույթներում գունավոր մետաղների սուլֆիդների փոքր լուծելիության, նրանց հալման համեմատաբար ցածր ջերմաստիճանի (1100 °C-ից ցածր) և բարձր խտության (ավելի քան 4 գ/սմ³) շնորհիվ հալված շտայնն անջատվում է խարամից և նրա տակ առաջացնում առանձին շերտ։ Պղնձի և նիկելի սուլֆիդային հումքերի հալման ժամանակ շտայնում են կուտակվում պղինձը, նիկելը և կոբալտը։ Շտայնը սովորաբար պարունակում է 10—50 % Сu և Ni, 15—25% Տ, մնացածը՝ երկաթ։ Շտայնն առաջանում է նաև կապարապրոցեսներում, երբ հումքի մեջ լինում են պղինձ և ծծումբ։
Ջադա Փինքեթ Սմիթ

Ջադա Կորեն Փինքեթ Սմիթ (անգլ.՝ Jada Koren Pinkett Smith, սեպտեմբերի 18, 1971(1971-09-18) կամ 1971, Բալթիմոր, Մերիլենդ), ամերիկացի դերասանուհի, երգչուհի, պրոդյուսեր, ռեժիսոր, գրող և ձեռնարկատեր։
Նա իր կարիերան սկսել է 1990 թվականին՝ նկարահանվելով «Բնակական գույներ» կատակերգության երկրորդական դերում։ Նկարահանվել է ավելի քան 20 ֆիլմերում՝ տարբեր ժանրերում, այդ թվում՝ «Ճիչ 2», «Ալի», «Մատրիցա։ Վերալիցքավորում», «Մատրիցա. Հեղափոխություն», «Հանցակից» և այլն։
Փինքեթ Սմիթը նաև երաժշտական կարիերայով է զբաղվում 2002 թվականից, երբ նա ստեղծել է «Wicked Wisdom» մետալ խումբը, որում նա վոկալիստ և կոմպոզիտոր է։ Նաև ստեղծել է երաժշտական ընկերություն և հրապարակել է իր հեղինակային գիրքը 2004 թվականին։
1997 թվականին ամուսնացել է ռեփեր և դերասան Ուիլ Սմիթի հետ։ Նրանք ունեն երեք երեխա՝ Ջեյդենը, Ուիլոուն և Թրեյը (Ուիլի նախորդ ամուսնությունից)։


== Անձնական կյանք ==

Փինկեթ Սմիթը 1990 թվականին հանդիպել է Ուիլ Սմիթի հետ «Բևեռլի Հիլզի արքայազնը» հեռուստասերիալի նկարահանումների ժամանակ, երբ նա եղել է գլխավոր հերոսի ընկերուհու՝ Լիզա Ուիլքսի դերի համար նախատեսված քասթինգին։
Ջադան և Ուիլը դարձել են ընկերներ և սկսել են հանդիպել 1995 թվականին։ Մոտավորապես 100 հյուր ներկա է եղել նրանց հարսանիքին։
Զույգն ունի երկու երեխա՝ Ջեյդենը (ծնվել է 1998 թվականի հուլիս 8-ին), Ուիլոուն (ծնվել է 2000 թվականի հոկտեմբերի 31-ին) և Թրեյը (Ուիլի առաջին ամուսնությունից, ծնվել է 1992 թվականի նոյեմբերի 11-ին)։
2008 թվականին Ուիլն ասել է․ «Մենք խիստ չենք, բայց մենք որոշակիորեն կարծում ենք, որ խստությունը շատ կարևոր որակ է երեխաների դաստիարակության հարցում։ Մենք պետք է հասկանանք, թե ինչ է նշանակում խստություն։ Նրանք պետք է հասկանան, որ նրանք կառավարման կարիք ունեն»։
2011 թվականի օգոստոսին տարածվել են լուրեր, որ Ջադա Փինքեթ Սմիթը և Ուիլ Սմիթը որոշել են ամուսնալուծվել 13 տարվա ամուսնությունից հետո, այն պատճառով, որ Փինքեթ Սմիթը սիրավեպ է սկսել «Հոթորն» սերիալի գործընկեր Մարկ Էնթոնիի հետ։ Ընտանիքը հերքել է այդ լուրերը։
Տվյալ պահին ընտանիքը ապրում է Մալիբուում։


== Սկավառակագրություն ==
My Story (2004)
Wicked Wisdom (2006)
Wrath of the Wicked (2007)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ջադա Փինքեթ Սմիթը AllRovi կայքում
«Wicked Wisdom» խմբի պաշտոնական կայք
(6793) Պալազոլլո

(6793) Պալազոլլո (անգլ.՝ Palazzolo), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 30-ին Բասանո Բրեսիանո աստղադիտարանի կողմից։
Միջին հեռավորությունը Արեգակից կազմում է 2,678128 ա. մ., առավելագույնը մոտենում է 2,2541 ա. մ. հեռավորության վրա և հեռանում 3,1021 ա. մ.։ Արեգակի շուրջ մեկ ամբողջական պտույտ է կատարում 1600,83 երկրային օրվա ընթացքում, իր ուղեծրով շարժվելով միջինում 0,224883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6793) Պալազոլլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քնձմնձուկ փոքրիկ

Քնձմնձուկ փոքրիկ (լատ.՝ Thalictrum minus), գորտնուկազգիների ընտանիքին պատկանող դեղաբույս։


== Նկարագրություն ==
Փետրաձև տերևներով բազմամյա խտաբույս է, որի բարձրությունը 50-120 սմ է։ Հուրանաձև բազմածաղիկ ծաղկաբույլերում հավաքված են կանաչակարմրավուն մանր ծաղիկները։ Ծաղկապատը բաժակակերպ է։ Բազմաթիվ առէջները երկար են ծաղկապատի թերթիկներից։ Պտուղը բազմաընկուզիկ է։


== Տարածվածություն ==
Աճում է նախալեռնային և ստորին լեռնային գոտիների թփուտներում, խոտածածկ լանջերին, անտառաեզրերին։ Հանդիպում է Հայաստանի բոլոր մարզերում։ Թունավոր, գեղազարդային բույս է։ Աճում է նաև Եվրոպայում, Սիբիրում, Ալթայում, Հեռավոր Արևելքում, Մոնղոլիայում, Հյուսիսային Ամերիկայում։


== Նշանակություն ==
Բուժական նպատակներով օգտագործում են ալկալոիդներ (տալմին, տալմիդին, բերբերին և այլ), ֆլավոնոիդներ, դաբաղանյութեր, սապոնիններ, օգանական թթուներ, ճարպային յուղեր, կումարիններ, ասկորբինաթթու, կարոտին, ցիանիդային գլիկոզիդ պարունակող արմատներն ու վեգետնյա մասը։
Որպես դեկորատիվ բույս գործածվում է այգեգործության մեջ։ Երաշտադիմացկուն և ստվերասեր է, սակայն լավ է աճում նաև արևոտ տեղամասերում։
Արմատները և վերգետնյա մասը կիրառում են կտորները դեղին ներկելու համար։


== Ծանոթագրություններ ==
Origin

Origin, Electronic Arts ընկերության թվայնացված դիստրիբուտը, ինչը հնարավորություն է տալիս օգտատերերին ձեռք բերել համակարգչային խաղերը և ներբեռնել շնորհիվ Origin հաճախորդի։ 2011 թվականի հուլիսի 3-ին EA Store վերանվանվեց և դարձավ Origin։ 2011 թվականին Electronic Arts ընկերությունը հայտարարեց, որ ցանկանում է անել այնպես, որ Origin համապատսխանի իր գլխավոր հակառակորդ Steam՝ խաղերի ինքնաթարմացում, նվաճումներ և կրոսպլատֆորմային խաղեր։ Origin-ին օգտագործում է սոցալիկան ֆունկցիաներ, ինչպիսին են օրինակ՝ պրոֆիլի ղեկավարում, շփումներ ընկերների հետ չատում և այլն։ Ներկապահին այն ունի ինքնաթարմացման հնարավորություն, խաղերի պահպանում ամպային պահեստում, շփումներ չատում։ 2013 թվականին Origin-ում գրանցվեցին ավելի քան 50 միլլիոն մարդ։


== Պատմություն ==
EA Downloader-ը թողարկվել է 2005 թվականի վերջին։ 2006 թվականի նոյեմբերին այն փոխորինեց EA Link-ի, որի հետ մեկ տեղ ավելացան թրեյլերի և դեմո-տարբերակի առաքում։ 2007 թվականի սեպտեմբերին այն ևս մեկ անգամ փոխարինվեց և միավորվեց EA Store խանութի և  EA Download Manager-ի հետ։ Օգտատերը գնումը կատարում էր EA Store կայքում, իսկ ներբեռնումը EA Download Manager-ով։  EA Link-ից գնված խաղերը նույնպես կարելի էր ներբեռնել EA Download Manager-ի օգնությամբ։ 2011 թվականի հուլիսի 3-ին խանութները միավորվեցին և սկսեցին հանդես գալ Origin անունով։
EA ձեռք բերեց Origin բրենդը, երբ գնեց Origin Systems 1992 թվականին։ Origin Systems-ն խոշոր խաղային ստուդիա էր 1980-ական և 1990-ական թվականներին։ Ստուդիաի կողմից թողարկված հայտնի խաղերից են՝ Ultima, Wing Commander և Crusader։


== Բաղադրիչներ ==


=== Origin խանութ ===
Origin խանութը օգտատերերին թույլ է տալիս ամբողջ գնով գնել Electronic Arts-ի խաղերը։ Originին երաշխավորում է գնումից հետո բազմաթիվ ներբեռնումների հնարավորություն առանց սահմանափակման։


=== Origin հաճախորդ ===
Origin-ի հաճախորդը, իր հերթին ծրագրային ապահովում է, որը թույլ է տալիս օգտատիրոջը ներբեռնել խաղեր, ընդլայնող փաթեթներ և այլն։ Origin հաճախորդը ծրագրավորված է այնպես որպեսզի նման լինի իր հակառակորդ Steam-ին։


=== Origin Mobile ===
Electronic Arts-ը պլանավորում է թողարկել Origin-ի բջջային տերբերակը և նվաճումներ կհամաձայնվեցվեն երկու պլատֆորմներում էլ։


=== Origin Access ===

2016 թվականին EA-ը թոողարկեց սերվիս իր խաղերին հասանելիություն տալու համար։ Օգտատերերը կարող են գնել ամենամսյա կամ տարեկան բաժանորդագրություն և դրանով ստանալ հասանելիություն մեծ թվով խաղերի։ Origin Access-ը գնելու դեպքում բաժանորդագրվողը ստանում է 10% զեղչ ողջ գնումների համար։  Սկսած 2018 թվականի մարտից, Origin Access ներկայացնում է խաղեր մշակված  Warner Bros. Interactive Entertainment-ի կողմից և պատրաստվում է ավելացնել այլ հրատարակությունների խաղերը, այդ թվում նաև ինդի-խաղեր։
E3 2018 ցուցահանդեսի ընթացքում EA ցուցադրվեց Origin Access նոր մակարդակ՝ «Origin Access Premier», որը թույլ է տալիս խաղալ ապագաի խաղերը ավելի վաղ քան մնացած խաղացողները։


== Ծանոթագրություններ ==
Պոդլիսե

Պոդլիսե (ռուս.՝ Подлысье), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Ամիրագո

Պավել Իվանի Ամիրագո (իսկական անունը՝ Ամիրաղյան Պողոս Հովհաննեսի, սեպտեմբերի 20, 1879(1879-09-20), Գորի, Թիֆլիսի նահանգ, Կովկասի փոխարքայություն, Ռուսական կայսրություն - նոյեմբերի 10, 1940(1940-11-10), Բաքու, Ադրբեջանական ԽՍՀ, ԽՍՀՄ), հայ երգիչ (տենոր), ռեժիսոր։ Ադրբեջանական ԽՍՀ արվեստի վաստակավոր գործիչ (1933 թվական)։


== Կենսագրություն ==
Ծնվել է 1879 թվականին Վրաստանի Գորի քաղաքում։ 
Թիֆլիսի ռեալական դպրոցն ավարտելուց հետո երգեցողության դասեր է առել Մոսկվայի պետական կոնսերվատորիայում (Ումբերտո Մազետտիի դասարան)։ 1900-ական թվականներին, որպես երգիչ, տարբեր խմբերի հետ շրջագայել է Դոնի Ռոստովում, Բաքվում, Վլադիկավկազում, Եկատերինոդարում։ 
1902–1906 թվականներին Վարշավայում և Լոձում (Լեհաստան) հանդես է եկել օպերաներում, օպերետներում։ 
1913–1922 թվականներին Բաքվում ղեկավարել է օպերա-օպերետային խումբ. բեմադրել է Պյոտր Չայկովսկու «Պիկովայա դամա», Ջուզեպպե Վերդիի «Տրավիատա» և այլ օպերաներ։ 
1920–1924 թվականներին՝ Բաքվի օպերայի և բալետի թատրոնում, 1925–1927 թվականներին՝ Տաշքենդի դրամայի և երաժշտական թատրոնի, 1927–1928 թվականներին՝ օպերայի և բալետի թատրոնում, 1929 թվականին՝ Կիսլովոդսկի օպերայի և բալետի թատրոնի տնօրեն։ 
Այսրկովկասում Ամիրագոյի բեմադրությամբ առաջին անգամ ներկայացվել է Տիգրան Չուխաջյանի «Լեբլեբիջի Հոր-հոր աղա» օպերետը (1912 թվական, նաև ռուսերեն, կատարել է Խուրշիդ բեյի դերը)։ Բաքվի օպերայի և բալետի թատրոնում նպաստել է Արմեն Տիգրանյանի «Անուշ» օպերայի բեմադրությանը (1941 թվական)։
Ահվազի ժամանակակից արվեստի թանգարան

Ահվազի ժամանակակից արվեստի թանգարան, կառուցված 2005 թվականի Իրանի Ահվազ քաղաքում։ Պաշտոնական բացումը տեղի է ունեցել 2010 թվականին։
Կառույցը իր հյուրերին է ներկայացնում երկու հարկ և հինգ պատկերասրահ։
Թանգարանում ներկայացված են իրանական և արտասահմանյան հայտնի նկարիչների արվեստի գործեր, որոնք մասնագիտանում են Իրանի ժամանակակից արվեստանոցներում և ամբողջ աշխարհում։ Նրաց հավաքածուները ներառում են ժամանակակից արվեստի գեղանկարներ, քանդակներ, լուսանկարներ։
Թանգարանն ունի մի քանի ձեռնտու ծրագրեր կապված տեղի և արտասահմանյան արվեստագետների աշխատանքների ցուցահանդեսների հետ կապված։


== Ծանոթագրություններ ==


== Արտաքին հղումներ ==
Museum of Contemporary Art Ahvaz Archived 2017-07-31 at the Wayback Machine. - official site
Յարևիշչե

Յարևիշչե (ուկրաիներեն՝ Яревище), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1287 թվականին։
2001 թվականի տվյալներով Յարևիշչե գյուղում բնակվում էր 620 մարդ։ Բնակավայրը զբաղեցնում է 2849 կմ² տարածք։ Բնակչության խտությունը կազմում էր 217,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1985)

Ժողովածու (1985), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1985 թվի տակ։ Ձեռագիրը գրվել է 18-րդ դարում։ Գրված է թղթի վրա, որն ունի 15․7X9․5 չափս։ Ձեռագիրը կազմված է 210 թերթից։ Գրված է միասյուն, նոտրգիր։ Կազմը` կաշեպատ տախտակ դրոշմազարդ։ Հիշատակարաններ՝ հետագայի՝ 209բ (18-րդ դար)։


== Բովանդակություն ==
Աղէք․ Ջուղայեցւոյ Վկայութիւնք ի պէտս քարոզից, Յայտարարութիւն ընդդէմ ֆռանգաց։
Ձևք օրհնութետնց։


== Ծանոթագրություններ ==
Գվիդաքե

Գվիդաքե (վրաց.՝ გვიდაქე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1360 մետր բարձրության վրա։ Շրջկենտրոն Դուշեթից հեռու է 56 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ։


== Ծանոթագրություններ ==
Եֆրեմովսկի (Մատվեևո-Կուրգանսկի շրջան)

Եֆրեմովսկի (ռուս.՝ Ефремовский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մալոկիրսանովսկի գյուղական համայնքի կազմի մեջ։
Կաշարիի պատմության և գավառագիտության թանգարան

Կաշարիի պատմության և գավառագիտության թանգարան (ռուս.՝ Кашарский музей истории и краеведения), թանգարան ՌԴ Ռոստովի մարզի Կաշարի սլոբոդայում։


== Պատմություն ==
Թանգարանը բացվել է 1969 թվականի դեկտեմբերի 27-ին աշխատավորական պատգամավորների շրջանային խորհրդի որոշմամբ։ Թանգարանի ստեղծման ու կայացման գործում սկզբնական փուլում մեծ ներդրում են ունեցել Հայրենական մեծ պատերազմի մասնակիցներ Ա. Մ. Ռուդենկոն և Վ. Ա. Բիրյուլինը։ Արխիվում պահպանվել է պաստառ` շրջանային թանգարանի խորհրդի ուղերձով Կաշարսկի շրջանի քաղաքացիներին, որով կոչ էր արվում օգնել ցուցանմուշներ` փաստաթղթեր, լուսանկարներ, հինավուրց գրքեր, թերթեր, աշխատանքային գործիքներ, կենցաղային իրեր, հավաքելու գործին։
Ներկայումս թանգարանի հիմնական ֆոնդում կա 1169 պահպանվող միավոր։ Այնտեղ հավաքված են.

Կաշարսկի շրջանի գյուղերի առաջացման պատմության գավառագիտական նյութեր
շրջանի բնակիչների կենցաղային իրեր
նյութեր Հայրենական մեծ պատերազմի տարիներին շրջանի բռնազավթման, պատերազմի մասնակիցների, Խորհրդային Միության հերոսների  մասին
նյութեր Հյուսիսային և Բալթիկ նավատորմների ծովակալ, Կաշարսկի շրջանում ծնված Ի. Մ. Կապիտանեցի մասին 
նյութեր քաղաքացիական պատերազմի մասին (Ֆ. Գ. Պոդտյոլկով, Մ. Վ. Կրիվոշլիկով)
նյութեր գյուղատնտեսության, անասնաբուծության, կրթության, բժշկության աշխատավորների մասին2009 թվականի ապրիլից թանգարանն ընդգրկված է Ռուսաստանի Դաշնության թանգարանների տվյալների միասնական բազայում։ 2009 թվականի մայիսի 9-ից թանգարանը գտնվում է նոր շենքում։
2016 թվականին 22 թանգարանային առարկաներ ընդգրկվել են Ռուսաստանի Դաշնության թանգարանային ֆոնդի ոչ պետական հատվածում։


== Տնօրեններ ==
Վասիլի Վասիլչենկո (1979-1980)
Գենադի Կուլեշով (1981-1986)
Ալեքսանդր Ռուդենկո (1987-2001)
Նադեժդա Գրիշկովա (2001-2002)
Սերգեյ Սավոստիկով (2002-2009)
Աննա Գորինա (2009 թվականից)


== Հասցե ==
Թանգարանի հասցեն. ՌԴ, Ռոստովի մարզ, Կաշարսկի շրջան, Կաշարի սլոբոդա, Լենինի փողոց, տուն 62, Կաշարիի միջնակարգ դպրոցի քառահարկ շենքի առաջին հարկի հյուսիսային թևում։ Մինչև 2009 թվականը գտնվել է հետևյալ հասցեով. Կոմսոմոլսկայա փողոց, տուն 43, զինկոմիսարիատի շենք։


== Ծանոթագրություններ ==
(636) Էրիկա

(636) Էրիկա (անգլ.՝ Erika), աստերոիդ աստերոիդների հիմնական գոտում։ Հայտնաբերվել է 1907 թվականի փետրվարի 8-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,910563 ա. մ., առավելագույնը մոտենում է 2,4062 ա. մ. հեռավորության վրա և հեռանում 3,4149 ա. մ.։ Արեգակի շուրջ մեկ ամբողջական պտույտ է կատարում 1813,69 երկրային օրվա ընթացքում, իր ուղեծրով շարժվելով միջինում 0,19849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(636) Էրիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կայնակքյոյ

Կայնակքյոյ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում է Հալեպ-Դիարբեքիր ճանապարհի աջ կողմում, Դիարբեքիր քաղաքից 26 կմ արևմուտք։
Գտնվում էր սարավանդի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մուտագենեզ

Մուտագենեզ, օրգանիզմի ժառանգական փոփոխությունների՝ մուտացիաների առաջացման պրոցես, որը տեղի է ունենում ինքնաբուխ կամ հարուցվում արհեստականորեն՝ ֆիզիկական և քիմիական տարբեր գործոններով՝ մուտագեններով։ Մուտագենեզի հիմքում ընկած են ժառանգական ինֆորմացիան պահպանող և հաղորդող մոլեկուլների՝ նուկլեինաթթուների փոփոխությունները, ինչպես նաև բջջի բաժանման միտոտիկ ապարատի խանգարումները։ Նուկլեինաթթուների(ԴՆԹ, ՌՆԹ) վնասվածքները՝ մոլեկուլի ածխաջրաֆոսֆատային կմախքի խախտումները (շղթայի խզում, նուկլեոտիդների ներդրում կամ արտանկում) կամ ազոտային հիմքերի քիմիական փոփոխություններն են, որոնք հանգեցնում են գենետիկական ինֆորմացիայի սխալ ընթերցմանը (առաջանում են սպիտակուցների սինթեզը պայմանավորող նուկլեոտիդների եռյակների՝ կոդոնների «անիմաստ» և «սխալ» զուգորդումներ)։
Մուտագենեզի մեխանիզմը զանազան մուտագենների համար տարբեր է։ Իոնացնող ճառագայթներն իոնացնում և ակտիվացնում են նուկլեինաթթուների ատոմները, որը հանգեցնում է մոլեկուլի ածխաջրաֆոսֆատային կմախքի և ԴՆԹ կոմպլեմենտար թելերի ջրածնային կապերի խզմանը, այդ թելերի միջև «կարերի» առաջացմանը և ազոտային հիմքերի (հատկապես պիրիմիդինային) քայքայմանը։ Իոնացնող ճառագայթների ազդեցությունը կարող է լինել նաև անուղղակի, քանի որ դրանք բջիջներում և միջավայրում ռադիոլիզի են ենթարկում ջուրը, առաջացնում մուտագեն հատկություններով օժտված ազատ ռադիկալներ և գերօքսիդներ։ Ուլտրամանուշակագույն ճառագայթները գրգռում են ատոմների էլեկտրոնային թաղանթները, որը մուտացիաների հանգեցնող տարբեր քիմիական ռեակցիաներ է առաջացնում նուկլեինաթթուներում։ Նշված ճառագայթները վատ են թափանցում օրգանիզմի հյուսվածքի ներսը, և դրանց մուտագեն ազդեցությունն ի հայտ է գալիս միայն այնտեղ, որտեղ կարող են հասնել գենետիկական ապարատին։ Ալկիլացնող միացությունները (օրինակ, նիտրոզոէթիլմիզանյութ և այլն) ալկիլացնում են նուկլեինաթթուների ֆոսֆատային խմբերը և ազոտային հիմքերը, որի պատճառով խախտվում է նուկլեինաթթուների ռեպլիկացիայի ճշգրտությունը։ Ազոտային հիմքերի անալոգները ներգրավվում են նուկլեինաթթուների մեջ և հետագա ռեպլիկացիայի ընթացքում խախտումներ առաջացնում։ Որոշ մուտագեններ խախտում են միտոզի ցիտոպլազմատիկ ապարատը և խանգարում դուստր բջիջներում քրոմոսոմների ճիշտ բաշխմանը, որը հանգեցնում է պոլիպլոիդիայի և ․անեուպլոիդիայի։ Կան նյութեր՝ հակամատագեններ, որոնք ճնշում են Մուտագենեզին, օրինակ, իոնացնող ճառագայթների ազդեցությունը թուլացնում է կատալագ ֆերմենտը և այլն։ Մուտագենեզի ընթացքի վրա նշանակալի ազդեցություն են թողնում արտաքին գործոնները։ Արհեստական մուտագենեզ ներկայումս գյուղատնտեսական բույսերի նոր սորտերի ստացման եղանակներից մեկն է։
Ստարիե Այբեսի

Ստարիե Այբեսի (ռուս.՝ Старые Айбеси, չուվաշերեն՝ Кивĕ Эйпеç), գյուղ Ռուսաստանի Չուվաշիա հանրապետության Ալատիրսկի շրջանի կազմում։
Բնակչությունը 2008 թվականին գրանցված տվյալներով կազմում էր 1043 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սատանայական կոշիկներ

«Սատանայական կոշիկներ» կամ «Սատանայի մարզակոշիկներ» (անգլ.՝ Satan Shoes), հատուկ պատվերով պատրաստված Nike Air Max 97 կոշիկների շարք, որը ստեղծվել է 2021 թվականին՝ երաժիշտ Լիլ Նաս Էքսի և MSCHF արտ կոլեկտիվի կողմից։ Կոշիկի դիզայնն ու մարքեթինգը դժգոհություններ են առաջացրել իրենց վառ սատանայական ոճի համար։ Nike-ը դատի է տվել MSCHF-ին՝ ապրանքանիշի իրավունքների խախտման, ծագման կեղծ ցուցման և ոչ ազնիվ մրցակցության համար։


== Պատմություն և նկարագրություն ==

Կոշիկի յուրաքանչյուր զույգը սև է, քուղերից կախված է բրոնզագույն հնգագիծ և շրջված խաչը, իսկ կողքերի պատկերները հղում են Ղուկասի 10:18 Աստվածաշնչյան պատմությանը։ Կոշիկը նաև իր մեջ մեկ կաթիլ մարդկային արյուն է պարունակում։ Ըստ MSCHF-ի համահիմնադիր Դենիել Գրինբերգի, կոշիկի համար արյուն են հանձնել MSCHF-ի «մոտավորապես վեց» աշխատակից։ Կոշիկի փաթեթավորման վրա պատկերված է Յան վան Էյքի «Խաչելությունն ու վերջին դատաստանը» կտավից մի հատված։
Կոշիկները թողարկվել են Լիլ Նաս Էքսի «Montero (Call Me by Your Name)» երգի երաժշտական տեսահոլովակի հետ միասին։ Տեսահոլովակում ցուցադրվում է, թե ինչպես է ռեփերը պարային ձողի վրա դժողք իջնում և Սատանային սպանելուց առաջ պարում է նրա վրա և, ենթադրվում է, որ դառնում է դժողքի նոր տիրակալը։ Տեսահոլովակում կոշիկները Սատանայի ոտքերին են ցուցադրվում։ Արտադրվել են կոշիկների ընդամենը 666 զույգ՝ 1018 դոլար արժողությամբ, որոնք մոտ մեկ րոպեում ամբողջությամբ վաճառվել են։
Որոշ հրապարակումներ կոշիկը համեմատել են 1977 թվականին Marvel Comics-ի կողմից թողարկված կոմիքսների հետ, որի հիմքում է Kiss ռոք խումբը։ Կոմիքսում խմբի անդամները իրենց սեփական արյունը խառնում են սև թանաքի հետ և գիրք են տպում։


== Դատական գործընթաց ==
Nike-ը դաշնային դատավոր Էրիկ Կոմիտին հայտարարել է, որ կոշիկները արտադրվել են առանց ընկերության թույլտվության։ Nike-ի իրավաբանները պնդում էին, որ «նրանք, հիմնվելով Ռոջերի թեստի վրա, ապացույցներ են ներկայացրել, որ կոշիկները շփոթեցնում են նույնիսկ սնիկերհեդներին»։
Ի պատասխան հակասություններին, Nike-ը հայտարարություն է ներկայացրել, որում ասվում է՝ «Nike-ը չի մշակել և չի թողարկել այս կոշիկները և մենք այն չենք աջակցում»։ Բացի այդ, ընկերությունը դատի է տվել MSCHF-ին, պնդելով, որ նրանք խախտել են Nike-ի ապրանքանշանի իրավունքները և ստիպել են սպառողներին կարծել, որ «ընկերությունը աջակցում է սատանիզմը»։ Ապրիլի 1-ին Nike-ը կարողանում է հասնել MSCHF-ի դեմ դատական որոշմանը՝ ժամանակավորապես արգելափակելով կոշիկների վաճառքը։


== Հակասություններ ==
Կոշիկները բացասական են ընդունվել հանրության կողմից, այդ թվում բասկետբոլիստ Նիք Յանգի, երաժիշտ Ջոյներ Լուկասի, ամերիկուհի քաղաքական գործիչ Քրիստի Նոեմի, ամերիկուհի քաղաքական ակտիվիստ Քենսիդ Օուենի և այլոց։ Սատանայի եկեղեցին իր լիովին հավանությունն է տվել «Montero» տեսահոլովակին և կոշիկներին։ Լիլ Նաս Էքսը քննադատներին Թվիթթերում հայտնել է, որ կոշիկները ստեղծվել են հատուկ նրա համար, որպեսզի «մարդկանց ստիպեն հեռու մնալ այլոց կյանքից և դադարեն թելադրել, թե ինչպիսին պետք է լինեն նրանք»։


== Ծանոթագրություններ ==
Կրասնոզաբորե

Կրասնոզաբորե (ռուս.՝ Краснозаборье), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաբաշևո

Սաբաշևո (ռուս.՝ Сабашево, բաշկիրերեն՝ Һабаш), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 362 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիգրան Մելքումյան

Տիգրան Մելիքսեթի Մելքումյան (մարտի 15, 1902(1902-03-15), Մաշհադ, Իրան - մարտի 4, 1974(1974-03-04), Ռուսաստան), ինժեներա-տեխնիկական ծառայության գեներալ-մայոր (1949)։ Տեխնիկական գիտությունների դոկտոր (1940)։ ՌԽՖՍՀ գիտության և տեխնիկայի վաստակավոր գործիչ (1957)։ ԽՄԿԿ անդամ 1943 թվականից։ Ավարտել է Բաքվի պոլիտեխնիկական ինստիտուտը (1929)։ 1919 թվականին կամավոր մտել է կարմիր բանակ, Թուրքմենիայում կռվել սպիտակ գվարդիականների դեմ։ 1932 թվականից դասավանդել ժուկովսկու անվան ռազմաօդային ակադեմիայում։ Մասնակցել է Հայրենական մեծ պատերազմին (1941-1945)։ Մինչև զորացրվելը (1969) աշխատել է ավիացիոն արդյունաբերության տարբեր գիտությունների հիմնարկներում։ Մոտորաշինության բնագավառում կատարել է գիտական ներդրումներ։ Ունի գիտական ուսումնասիրություններ։


== Մրցանակներ ==
Ունի ԽՍՀՄ պետական մրցանակ (1949)։


== Արտաքին հղումներ ==
Армения Онлайн
Кто есть кто в армянском мире Archived 2010-06-16 at the Wayback Machine.
Мелькумов Тигран Меликсетович (1902—1974) Archived 2007-11-13 at the Wayback Machine. на сайте ФГУП ЦИАМ
Քաղաքական գործընթաց

Քաղաքական գործընթացը սահմանվում է որպես քաղաքականության դինամիզմ (շարժունակության)։ Եթե քաղաքական ինստիտուտները ձևավորվում են, միավորվում են կայունությունը քաղաքականության մեջ, ապա գործընթացները մարմնավորում են շարժունությունը, փոփոխականությունը քաղաքականության մեջ, այսինքն՝ դինամիկան։ Քաղաքական գործընթացները սահմանվում են որպես փոխկապակցված միևնույն տրամաբանությամբ համադրված գործողություների համալիր, որոնք կարող են սկսվել նախապատրաստված կամ ինքնաբուխ կերպով։


== Քաղաքական գործընթացների դասակարգումը ==
Գործընթացները կարող են դասակարգվել տարբեր հիմքերով՝

Տարածքային, այս տեսանկյունից տարանջատում ենք՝ համաշխարհային, տարածաշրջանային, ներպետական, պետության առանձին տարածքներում տեղի ունեցող։
Ֆունկցիոնալ (գործառնական) այս դեպքում քաղաքական գործընթացները ուսումնասիրվում են քաղաքական համակարգի գործառնության վրա ունեցած ազդեցությամբ, տարբերակում են դիսֆունկցիոնալ քաղաքական գործընթացներ, որոնք բացասական են ազդում, աֆունկցիոնալ, որոնք չեզոք են, էվֆունկցիոնալ, որոնք դրական են։
Կառուցվածքային, տարբերակում ենք՝ կոնստրուկտիվ և դեստրուկտիվ, խնդիրը քաղաքական համակարգի կառուցվածքների վրա գործընթացների ազդեցությունն է՝ դրական կամ բացասական։Քաղաքական գործընթացների առանցք է հանդիսանում քաղաքական որոշումների ընդունումը։ Քաղաքական որոշումների ընդունման գործընթացը ունենում է հետևյալ փուլերը՝

Խնդրահարույց իրավիճակի վերաբերյալ պատկերացման ձևավորում
Տեղեկատվության հավաքում
Հնարավոր և այլընտրանքային որոշումների ձևակերպում
Հնարավոր և այլընտրանքային որոշումների արժևորում
Հնարավոր և այլընտրանքային որոշումների գնահատում
Որոշման ընտրության կամ օպտիմալ որոշման ձևակերպում
Էմլաին Կաբուա

Էմլաին Կաբուան Մարշալյան կղզիների առաջին տիկինն էր և Մարշալյան կղզիների առաջին նախագահի՝ Ամատա Կաբուայի կինը։ Նա եղել է երկրի առաջին տիկինը 1979-ից մինչև 1996 թվականը։ Նա է Մարշալյան կղզիների այժմյան դրոշի հեղինակը։


== Ծանոթագրություններ ==
Զոլոտարևկա (այլ կիրառումներ)

Զոլոտարևկա, կարող է վերաբերել՝

Զոլոտարևկա - գյուղ, Ուկրաինայի Պոլտավայի մարզի Կոբելյակի շրջանում
Զոլոտարևկա - գյուղ, Ուկրաինայի Սումիի մարզի Տրոստյանեցի շրջանում
Զոլոտարևկա - գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում
Զոլոտարևկա - գյուղ Ռուսաստանի Ռոստովի մարզի Սեմիկարակորսկի շրջանում
Զոլոտարևկա - քաղաքատիպ ավան Ռուսաստանի, Պենզայի մարզի Պենզենսկի շրջանի կազմում
Բելգիայի միապետների ցանկ

Բելգիայի միապետների ցանկ՝ որի առաջին ներկայացուցիչը Լեոպոլդ I-նն է, ով կառավարել է սկսած 1831, երբ Բելգիան 1830 թ անկախացավ Նիդեռլանդներից։


== Ցանկը ==


== Հղում ==
Rulers.org
Պյուունսի

Պյուունսի (էստ․՝ Püünsi), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 1256 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արշակ Շիրինյան

Արշակ Հայրապետի Շիրինյան (1883, Շինուհայր, Զանգեզուրի գավառ, Ելիզավետպոլի նահանգ, Ռուսական կայսրություն - օգոստոսի 2, 1920(1920-08-02), Գորիս, Հայաստան), հայ քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր։


== Կենսագրություն ==
Գնդակահարվել է 1920 թվականի օգոստոսի 2-ին Գորիսի բանտում բոլշևիկների կողմից։


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==
Կոմիտիաներ

Կոմիտիաներ, կոմիցիաներ (լատ.՝ comitia), ժողովրդական ժողովներ Հին Հռոմում։ Լուծել են խաղաղության և պատերազմի հարցեր, ընտրել թագավոր և այլ պաշտոնյաներ, ընդունել օրենքներ։
Եղել են երեք կարգի կոմիտիաներ։ Կուրիական կոմիտիաները, որոնց մասնակցել են պավորիկներն ըստ կուրիաների, ըստ ցենվոուրիաների մասնակցել են պատրիկներն ու պվեբեքները՝ գույքացենզով։ Տրիբուսային կոմիտիաներին մասնակցել Է տերիտորիալ շրջանների (տրիբուսների) ամբողջ բնակչությունը։ Մ․թ․ա․ 1-ին դարում վերջին կոմիտիաները կորցրել են իրենց նշանակությունը։
Կիպրովո (գյուղ, Կարգոպոլսկի շրջան)

Կիպրովո (ռուս.՝ Кипрово), գյուղ Ռուսաստանի Արխանգելսկի մարզի Կարգոպոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գենադի Սարաֆանով

Գենադի Վասիլևիչ Սարաֆանով (հունվարի 1, 1942(1942-01-01), Սինենկիե, Սարատովսկի շրջան, Սարատովի մարզ, ՌԽՖՍՀ, ԽՍՀՄ - սեպտեմբերի 29, 2005(2005-09-29), Leonikha, Aniskinskoe, Shchyolkovsky District, Մոսկվայի մարզ, Ռուսաստան), խորհրդային տիեզերագնաց-օդաչու, գնդապետ, Խորհրդային Միության հերոս (1974)։ 
Ավարտել է Բալաշովի օդաչուների բարձրագույն ռազմաավիացիոն ուսումնարանը (1964)։ Տիեզերագնացների ջոկատում է ընդգրկվել 1965 թվականին։ 1974 թվականի օգոստոսի 26-28-ին Լև Դյոմինի հետ, որպես հրամանատար, թռիչք է կատարել «Սոյուզ-15» տիեզերանավով․ 48 ժ 12 ր-ում գիտատեխնիկական փորձեր են կատարվել մանևրելու և «Սալյուտ-3» (ուղեծրում էր 1974 թվականի հունիսի 25-ից) ուղեծրակայանին մոտենալու համար։ Պարգևատրվել է Լենինի շքանշանով։


== Ծանոթագրություններ ==
Awaken

Awaken (անգլ. թարգմանաբար՝ «Զարթոնք»), հարավկորեական NCT 127 բոյ բենդի՝ NCT-ի երկրորդ միավորի, առաջին ճապոնական ստուդիական ալբոմը։ Ալբոմը թողարկվել է «Avex Trax» լեյբլի կողմից, 2019 թվականի ապրիլի 17-ին։ Դա խմբի առաջին ալբոմն էր, որտեղ չի եղել ՎինՎինը, որը հայտարարել է, որ WayV-ի հետ առաջխաղացման ժամանակ կլինի ընդմիջման մեջ։ Ալբոմը խթանելու համար NCT 127-ը գնացել է իր առաջին «Neo City — The Origin» համերգային շրջագայությանը Ճապոնիայում։


== Նախադրյալներ և թողարկում ==
Ճապոնական շուկայում 2018 թվականին «Chain» մինի ալբոմով առաջնաելույթից հետո NCT 127-ը 2019 թվականի ապրիլի 17-ին թողարկել է իր առաջին ճապոնական ստուդիական ալբոմը՝ «Awaken»-ը։
Ալբոմը թողարկվել է տասնչորս տարբերակով. CD+DVD-ի սահմանափակ թողարկումը, որը վերադարձել է սովորական հրատարակությանը սպառումից հետո, սահմանափակ CD+Blu-ray թողարկումը, որը վերադարձել է սովորական հրատարակությանը, և ինը սահմանափակ CD թողարկումներ, որոնք վերադարձել են սովորական CD թողարկմանը։ Բոլոր սահմանափակ հրատարակությունները թողարկվել են 9 տեսակի մեկ առևտրային քարտով։
«Wakey-Wakey» սինգլի համար երաժշտական տեսահոլովակի թիզերը թողարկվել է 2019 թվականի մարտի 17-ին, իսկ ամբողջական երաժշտական տեսահոլովակը թողարկվել է 2019 թվականի մարտի 18-ին։


== Պրոմոուշեն ==
2018 թվականի օգոստոսին հայտարարվել էր, որ NCT 127-ը սկսած 2019 թվականի փետրվարի 2-ին Օսակայից կսկսի իր առաջին համաշխարհային շրջագայությանը՝ «Neo City — The Origin»–ն, ընդհանուր առմամբ յոթ կանգառներով՝ Հիրոսիմա, Կանաձավա, Սապորո, Ֆուկուոկա, Նագոյա, Սայթամա և Օսակա քաղաքներում։


== Առևտրային հաջողություն ==
Ալբոմը Oricon Weekly Albums հիթ-շքերթում առաջնաելույթ է ունեցել չորրորդ հորիզոնականում՝ իր թողարկման առաջին շաբաթվա ընթացքում վաճառվելով 53 042 օրինակով, ինչպես նաև Oricon Weekly Digital Albums հիթ-շքերթի 14-րդ հորիզոնականում՝ 978 ներբեռնումով։


== Երգացանկ ==


== Հիթ-շքերթներ ==


== Ծանոթագրություններ ==
Անիտա Բրիեմ

Անիտա Բրիեմ (իսլ.՝ Anita Briem, մայիսի 29, 1982(1982-05-29), Ռեյկյավիկ, Իսլանդիա), իսլանդացի դերասանուհի։ 


== Կենսագրություն ==
Անիտա Բրիեմը ծնվել է 1982 թվականի մայիսի 29-ին Իսլանդիայի Ռեյկյավիկ քաղաքում։ Նա դերասանուհու կարիերան սկսել է 9 տարեկանում՝ խաղալով Իսլանդիայի ազգային թատրոնում։ 16 տարեկանում տեղափոխվել է Անգլիա։ 2004 թվականին ավարտել է Լոնդոնի դրամատիկական արվեստի թագավորական ակադեմիան։
Նա իր դեբյուտը կատարել է 2004 թվականին «Բժիշկներ» հեռուստասերիալի մի դրվագում։ Հայտնի է «Միանձնուհին», «Ճանապարհորդություն դեպի Երկրի կենտրոն 3D» ֆիլմերում ունեցած դերերով и «Դիլան Դոգ, վամպիրների տարեգրություններ» ֆիլմում։ 2016 թվականին ստացել է «Northern Light Talent» մրցանակը։


== Ֆիլմագրություն ==


== Ծանոթագրություններ ==
Ակիմ (գյուղ, Սոսնոգորսկի մունիցիպալ շրջան)

Ակիմ (ռուս.՝ Аким), գյուղ Ռուսաստանի Կոմիի հանրապետության Սոսնոգորսկի մունիցիպալ շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կվարտետ (այլ կիրառումներ)

Կվարտետ, կարող է վերաբերել՝

Կվարտետ - քառյակ
Կվարտետ - 1987 թվականին «Հայֆիլմ» (ԿՀ պատվերով) կինոստուդիայի կողմից նկարահանված հայկական ֆիլմ
KBS2

KBS2, KBS-ից հետո հարավկորեական երկրորդ հեռուստաընկերությունը։
1980 թվականին հայտնվել է որպես հետևանք KBS կորպորացիա ТВС (Tongyang Broadcasting Corporation)։ Մասնագիտացած ինչպես ժամանցային, հիմնականում ցույց է տալիս հաղորդումներ և սերիալներ, ինչպես նաև նորություններ։ Ինչ վերաբերում է 1992 թվականին, այն մեկն է հարավկորեական հիմնական երեք հեռուստաընկերություններից (KBS1 և MBC հետ միասին)։ Ալքը իրականացում է լիցենզիայի վճարների և գովազդի ֆինանսավորում։
Վելիկայա Կոզարա

Վելիկայա Կոզարա (ուկրաիներեն՝ Велика Козара), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1800 թվականին։
2001 թվականի տվյալներով Վելիկայա Կոզարա գյուղում բնակվում էր 382 մարդ։ Բնակավայրը զբաղեցնում է 129,2 կմ² տարածք։ Բնակչության խտությունը կազմում էր 2,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկնագույն նեոն

Երկնագույն նեոն (լատ.՝ Paracheirodon innesi), Paracheirodon ընտանիքի ձկնատեսակ, որն ապրում է քաղցրահամ ջրերում։ Ապրում է Ամազոնի վերին ավազանի ջրերում։ Կարելի է պահել նաև աքվարիում։


== Նկարագիր ==

Երկնագույն նեոնի մեջքը մուգ ձիթապտղագույն-մոխրագույն է, գորշ արծաթագույն, աչքերից մինչև ճարպային լողակը նրան առանձնահատուկ կապտավուն երանգով գիծն է։ Արուների մոտ ուղիղ է, իսկ էգերի մոտ՝ փոքր-ինչ թեքված։ Կան սովորական նեոնների այնպիսի առանձնյակներ, որոնց մոտ այդ գիծը կապույտի փոխարեն կանաչ է։ Էգերը մեծանում են՝ հասնելով 4 սմ-ի, իսկ արուները՝ 0,5-1 սմ փոքր են էգերից։ Էգերը ակնհայտորեն մեծ են արուներից։ Գոյություն ունեն երկնագույն նեոնների ալբինոս տեսակները։
Արդեն ձվադրմանը պատրաստ էգերին անհրաժեշտ է պահել առանձին։ Էգը դնում է մոտավորապես 200 ձու, որից հետո հասուն ձկանը կարելի է հանել տվյալ աքվարիումից։ Ինուբացիոն շրջանը տևում է 20-30 օր։


=== Սոցիալական վարք ===
Երկնագույն նեոնը շատ լավ կարող է ապրել ընդհանուր ակվարիումում՝ այլ ձկների հետ մեկտեղ։ Կարող է ապրել հանգիստ վարքով, ոչ ագրեսիվ ձկների հետ։ Չի վնասում աքվարումում առկա բուսականությունը։ Նեոնները վտառային ձկներ են, ուստի աքվարումային պայմաններում անհրաժեշտ է պահել ամենաքիչը 6 առանձնյակից բաղկացած խմբով։ Երբ նրանք խմբով են լինում, նրանց մարմնի կապույտ երանգավորումն ավելի արտահայտիչ է դառնում։


=== Աքվարիումային պայմաններ ===

Ջերմաստիճան՝ 20-26 °C
Թթվայնության մակարդակ (pH)՝ 5 - 7
Ջրի կոշտություն (dH)՝ 6-15
Աքվարիումի չափ՝ կարող է լինել տարբեր չափեր՝ կախված ձկան ոչ մեծ չափերիցԱքվարիումում ջրի բարձրությունը պետք է լինի 20 սմ-ից ոչ բարձր։


== Հայտնաբերում ==
Երկնագույն նեոնը հայտնաբերվել է 1934 թվականին ֆրանսիացի ճանապարհորդ Օգյուստ Ռաբոյի կողմից (August Rabaut)՝ դեպի Ամազոնի ջունգլիներ կատարած իր ճանապարհորդության ժամանակ։ Պատահաբար գտնված ձկնատեսակը շատ է դուր եկել նրան, ով որոշել է ձկանը տեղափոխել Եվրոպա՝ վաճառելու համար։ Երկնագույն նեոնները դուր եկան եվրոպացիներին, բայց որոշ ժամանակ ձկանը գիտական անվանում տալ չէր հաջողվում։ 1935 թվականին ձկնատեսակը հայտնվում է աքվարիումային պոպուլյացիաներ ունեցող Վիլյամ Ինեսի ձեռքում (William T. Innes), ով ձկանը փոխանցում է իր ծանոթ կոլեգային՝ Ջորջ Մայերսին (George Myers)։
1936 թվականին Վաշինգտոնի կենսաբանական տեղեկամատյաններում հայտնվում է այս ձկան մասին առաջին գիտական հոդվածները։ Մայերսը, ով հոդվածների հեղինակն է, անվանակոչում է ձկանը։ Ի պատիվ իր գործընկերոջ՝ Ինեսի, ձուկը կոչվել է Hyphessobrycon innesi, այնուհետև վերանվանվել է՝ ստանալով Paracheirodon inessi անունը։


== Ծանոթագրություններ ==


== Արտաքին հղումներ ==
Սովորական նեոն (Paracheirodon innesi) Archived 2009-04-30 at the Wayback Machine.
Նեոն, նկարագիր և բազմացում Archived 2011-06-25 at the Wayback Machine.
Երկնագույն նեոն Նկարագիր և բազմացում
Երկնագույն նեոնի խնամք
Շաուենշթայն

Շաուենշթայն (գերմ.՝ Schauenstein), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2044 մարդ։ Զբաղեցնում է՝ 26,66 կմ² տարածք։ Պաշտոնական կոդ 09 4 75 165։


== Ծանոթագրություններ ==


== Արտաքին հղումներ ==
Պաշտոնական կայք
Սվյատովո

Սվյատովո (ռուս.՝ Святово), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջուլիա Հոյթ

Ջուլիա Հոյթ (անգլ.՝ Julia Hoyt, սեպտեմբերի 15, 1894(1894-09-15), Նյու Յորք, Նյու Յորք, ԱՄՆ - հոկտեմբերի 31, 1955(1955-10-31), Նյու Յորք, Նյու Յորք, ԱՄՆ), ամերիկացի թատրոնի և համր ֆիլմերի դերասանուհի։


== Կենսագրություն ==
Ջուլիա Ուենրայթ Ռոբինսը ծնվել է 1897 թվականին Ջուլիան Ու. Ռոբինսի և Սարա Ջ. Ջուետ Ռոբինսի ընտանիքում։ Նրա պապը՝ Հյու Ջ. Ջուետը, եղել է Էրի երկաթուղու (Erie Railroad) նախագահը և կոնգրեսմեն Օհայոյից։
Ջուլիան բեմական գործունեությունը սկսել է բարեգործական ներկայացումներից։ Նկարահանվել է հետևյալ ֆիլմերում՝ 

«The Wonderful Thing» («Հիասքանչ մի բան», 1921, Նորմա Տոլմաջի հետ)
«The Man Who Found Himself» («Մարդն, ով գտավ ինքն իրեն», 1925)
«Camille» («Կամիլի», 1926)Երկրորդ համաշխարհային պատերազմի տարիներին Ամերիկյան կարմիր խաչում օգնել է հաշմանդամ վետերաններին։
1921-1931 թվականներին ակտիվ գործունեություն է ծավալել Բորդվեյում, որտեղ հանդես է եկել Էդվին Միլտոն Ռոյլի «The Squaw Man» («Հնդկացին», 1921), Բուտ Թարգինկտոնի «Rose Briar» (1922–1923), Գլադիս Բյուքանան Անգերի «The Virgin of Bethulia» («Կույսը Բետուլիայից», 1925), «The School for Scandal» (1925), «The Pearl of Great Price» («Թանկարժեք մարգարիտը», 1926), «The Dark» («Մութը», 1927), «Mrs. Dane's Defense» («Տիկին Դեյնի պաշտպանությունը», 1928), Բայարդ Վեյլերի «Within the Law» («Օրենքի շրջանակում», 1928), «Sherlock Holmes» («Շերլոկ Հոլմս», 1928), «Serena Blandish» («Սերանա Բլանդիշ», 1929),  Լուիզ Կ. Անսպաչերի «The Rhapsody'» («Ռապսոդիա», 1930), Նոել Կոուվարդի «The Wiser they Are» (1931) և «Hay Fever» (1931–1932) ներկայացումներում։
Ջուլիա Հոյթի «Julia Hoyt Modes» նորաձևության բիզնեսը զգեստներ ու վերարկուներ է ստեղծել ու վաճառել ԱՄՆ տարբեր հանրախանութներում։ Ջուլիան  սինդիկացված հոդվածներ  է գրել էթիկայի և նորաձևության մասին։ 1924 թվականին «Bridgeport Post»-ի համար գրել է պատմությունների շարք եվրոպական ուղևորություններից։


== Անձնական կյանք ==
Ջուլիան եղել է գեղեցիկ անձնավորություն։ Նրա դիմանկարն ստեղծել են այնպիսի նկարիչներ, ինչպիսիք են՝ Պոլ Էլյոն, Նեյսա ՄքՄեյնը («McCall's»-ի շապիկի համար, 1923, մայիս), Ջոն Սինգեր Սարջենտը և Կառլ Վան Վեխտենը։
Ջուլիա Ռոբինսն ամուսնացել է երեք անգամ։ 1914 թվականին՝ 17 տարեկան հասակում, ամուսնացել է իրավաբան Լյուդվիգ Հոյթի հետ, եղել է նրա երկրորդ կինը։ Ունեցել են երկու երեխա, որոնք մահացել են մանուկ հասակում։ Զույգն ամուսնալուծվել է 1924 թվականին։ 1927 թվականին ամուսնացել է դերասան Լուի Կելհերնի հետ։ Նույն տարում միասին Բրոդվեյում նկարահանվել են «The Dark» ներկայացման մեջ։ Ամուսնալուծվել են 1932 թվականին։ 1935 թվականին  ամուսնացել է Ակիլա Գիլեսի հետ։


== Մահ ==
1930-ական թվականներին Հոյթն ունեցել է առողջական խնդիրներ։ 1935 թվականին ծովում հիվանդացել է թոքաբորբով և կրծքավանդակում առաջացած շարունակական վարակի պատճառով անհրաժեշտ է եղել հեռացնել կողոսկրերից։
Մահացել է 1955 թվականին, Նյու Յորքում, սրտի կաթվածից։


== Ծանոթագրություններ ==


== Արտաքին հղումներ ==
Julia Hoyt's listing on IMDb
Julia Hoyt's listing at IBDB
Պարսկական թատրոն

Պարսկական թատրոն` թատերարվեստի տարրեր են պարունակել Իրանի հին ծիսակատարությունները։ Հիշատակություններ կան բազիգերների հին թատրոնի մասին, որ մոտ է եղել գուսանների արվեստին։ Կենցաղավարել են մնջախաղը, ստվերների և տիկնիկային թատրոնները։ 10-րդ դարին զարգացել են միստերիաները, որոնց գրառումներից 17-18 դարերին սկզբնավորվել է պարսկական ողբերգության թազիյե տեսակը։ Մինչև 10-րդ դարից 30-ական թվականին ներկայացումներ են տվել թափառաշրջիկ դերասանները՝ մասխա-րաբազները։


== Թատրոների ստեղծում ==
1890 թվականին, Թեհրանում, պոլիտեխնիկական դպրոցին կից ստեղծվել է պալատական թատրոն, 1911-12 թվականին կազմակերպվել են Ազգային, 1917 թվականին՝ Իրանական կոմեդիայի թատրոնները, 1932 թվականին՝ թատրոն-ստուդիա (ղեկավար բեմանկարիչ Ս. Քերմանշահի). 1945-49 թվականին, Թեհրանում գործել է «Ֆիրդուսի» թատրոնը, 1963 թվականին ստեղծվել դրամատիկական ստուդիա։ Մշտական թատերախմբերից են՝ «Թատրոնն այսօր» (ղեկավար Մ. Ջաֆֆարի), «Ազգային» (ղեկավար Մ. Զավանմարդ) և Արվեստի ու մշակույթի մինիստրության խումբը։ Իրանի ճանաչված դերասաններից են՝ Մոստաֆա և Մախին Օսկույիները, Մոհամադ Ալի Քեշավարզը, Ռոհմեդին Իասրովին։ 1968-1969 թվականներին «Թալար մուզե» թատրոնում բեմադրվել են Ա. Օստրովսկու, Մ. Գորկու, Ա. Արբուզովի, Բ. Բրեխտի և արևմտաեվրոպական այլ դրամատուրգների պիեսները։ Թեհրանում գործում են նաե «Շահրիվարի 25-ի», «Քասրա», «Նասր», «Ջամեյե Բարբոդ», Մաշհադում՝ Ազգային թատրոն, Սպահանում՝ «Սեպա հան», Համադանում՝ «Բուալի» և այլ թատրոններ։


== Հայ թատերական կյանքն Իրանում ==
Հայ թատերական կյանքն Իրանում սկզբնավորվել է 1879 թվականին՝ Թեհրանում (Մ. Փափազյանի նախաձեռնությամբ)։ 1880 թվականից ներկայացումներ են տրվել Թավրիզում, 1888 թվականից՝ Նոր Ջուղայում։ 1888 թվականին և 1890 թվականին Թավրիզում և Թեհրանում պիեսներ են բեմադրել Ս. և Ա. Սաֆրազյանները (այդ թվում «Պեպո»-ն՝ Ա. Փանվելյանի ադրբեջաներեն թարգմանությամբ)։ 10-րդ դարի սկզբին Իրանի հայաշատ քաղաքներում ներկայացումներ են տվել Թիֆլիսից, Բաքվից ժամանած հայկական թատերախմբերը (այդ թվում Աբելյան-Արմենյան թատերախումբը)։ 1919-1921 թվականներին Իրանում են աշխատել Սիրանույշը, Արմենյան ամուսինները, Ա. Հովհաննիսյանը։ Իրանի և իրանահայ թատրոնին մեծ ծառայություններ է մատուցել Վ. Փափազյանը (1934)։ Իրանում հայկակական թատրոնի զարգացմանը մեծապես նպաստել են Մ. Թաշճյանը, Մ. Մարությանը, Ս. Արզումանյանը, Ռ. և Լ. Աթայանները, Մ. Մանուկյանը, Եֆբարը և ուրիշներ։ 1940-1950-ական թվականներին Թավրիզում գործել են «Շիրվանզադե», «Հ. Աբելյան», «Սասունցի Դավիթ», ինչպես և Դրամատիկական, Դրամա-օպերետային թատերախմբեր։ Թատերական կապերն ամրապնդելու գործում նշանակալից դեր են կատարել երգիչ, բանաստեղծ և դերասան Ա. Հովհաննիսյանը, Մ. և Ն. Մարվարյանները, է. Բալասանյանլը։
Լեդավա (գետ)

Լեդավա (սլովեն.՝ Ledava), գետ Ավստրիայում, Սլովենիայում, Հունգարիայում և Խորվաթիայում, Մուրի վտակը։
Գետի երկարութոունы 76 կմ է։ Դա Պոմուրաիի ամենամեծ գետն է և Սլովենիայում գտնվող Մուրի գետի ամենամեծ վտակն է։
Գետը սկիզբ է առնում Ավստրիայից՝ Լենդվա Բախ (Lendva Bach) վայրից և հոսում է դեպի հարավ-արևելք։ Սլովենիայի տարածք Լեդավան մտնում է անցնելով Կուգլի բլրակի կողքով, որը Պրեկմուրյայի ամենամեծ գագաթն է (ծովի մակարդակից բարձր է 418 մետրով), և շարունակում է հոսել դեպի հարավ։ Ռոպոչայի կողքին գտնվող մի բնակատեղիում այն ընկնում է Լեդավսկո արհեստական լճի մեջ։ Այնուհետև գետը դուրս է գալիս լճից՝ դառնալով նրանից դուրս եկող միակ գետը։ Իր հոսքի ամենացածր մասում Լեդավան հոսում է Մորսկա-Սոբոտա և Լենդավա քաղաքների կողքով։
Լեդավան մի քանի վտակ ունի, որոնցից ամենամեծը Կրկն է, իսկ ամենաերկարը Կոբիլեն։ Լեդավայի ճանապարհը ավարտվում է Հունգարիայի և Խորվաթիայի սահմաններում, ինչպես նաև Սլովենիայի սահմանում՝ որպես Մուր գետի ձախ վտակ։


== Ծանոթագրություններ ==


== Արտաքին հղումներ ==
Slovenski vodni krog — Ledava(սլովեն.)
Данные о реке Ледава, взятие около города Чентиба. Словенское агентство по окружающей среде. Archived 2016-03-04 at the Wayback Machine.
Ֆլեշ (հեռուստասերիալ, 2014)

Անվան այլ կիրառումների համար տե՛ս՝ Ֆլեշ (այլ կիրառումներ)«Ֆլեշը» (անգլ.՝ The Flash), ամերիկյան հեռուստասերիալ, նկարահանված Գրեգ Բեռլանտիի, Էնդրյու Կրայսբերգի և Ջեֆ Ջոնսի կողմից։ Եթեր է հեռարձակվում The CW հեռուստաալիքով։ Հիմնված է DC Comics-ի սուպերհերոսի Ֆլեշի (Բարրի Ալեն) հիման վրա, ստեղծված Ռոբերտ Կնայգերի, Ջոն Բրումի և Կարմին Ինֆանտինոյի կողմից։ Սերիալը "Նետ"-ի սփին-օֆֆն է, և տեղի է ունենում նույն ժամանակաշրջանում։ Առաջին սերիայի ցուցադրումը տեղի ունեցավ 2014 թ. հոկտեմբերի 7-ին։
2022 թվականի օգոստոսի 1-ին «Ֆլեշը» սերիալի գործադիր պրոդյուսեր՝ Էրիկ Ուոլլեսը հայտարարեց, որ գալիք 9-րդ սեզոնը, որը բաղկացած կլինի 13 սերիաներից՝ կդառնա սերիալի վերջին սեզոնը, այսպիսով ավարտելով Ֆլեշի մասին պատմող սերիալը։
Դեկտեմբերին հայտնի դարձավ, որ 9-րդ սեզոնի պրեմիերան կկայանա 2023 թվականի փետրվարի 8-ին։


== Սյուժե ==
Բարրի Ալենը մանուկ հասակում ականատես է լինում իր մոր սպանությանը, որում անարդարացիորեն մեղադրում են հորը և դատապարտում։ Բարրին լինելով դատաբժշկական փորձագետ փորձում է բացահայտել մոր սպանության հետ կապված ողջ ճշմարտությունը, որի հետքերը նրան տանում են գիտնական Հարրիսոն Ուելսի մասնիկների արագացուցչի մոտ։ Մասնիկների արագացուցչի պայթյունից հետո կայծակը հարվածում է Բարրիին, որի պատճառով նա 9 ամիս ընկնում է կոմայի մեջ։ Արթնանալով, նա իմանում է, որ ունի գերմարդկային արագությամբ շարժվելու կարողություն։


== Դերասանական կազմ ==
🟩 = Եթերաշրջանում գլխավոր դեր
🟨 = Եթերաշրջանում երկրորդական դեր
🟪 = Եթերաշրջանում հրավիրված դերասան 
🟧 = Դերը խաղացել է այլ դերասան
⬜ = Չի հայտնվում


=== Գլխավոր դերեր ===


=== Երկրորդական կերպարներ ===


== Ծանոթագրություններ ==
Քըզբոզան

Քըզբոզան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ստյու Հարթ

Ստյուարտ Էդվարդ (Ստյու) Հարթ (անգլ.՝ Stewart Edward Hart, մայիսի 3, 1915(1915-05-03), Սասկատուն, Սասկաչևան, Կանադա - հոկտեմբերի 16, 2003(2003-10-16), Կալգարի, Ալբերտա, Կանադա), կանադացի օլիմպիական և պրոֆեսիոնալ ըմբշամարտիկ (ռեստլեր), պրոմոտեր, մարզիչ, Հարթերի ընտանիքի հայր, «Կանադայի օրդեն» պետական շքանշանի դափնեկիր (2000), WWE փառքի սրահի անդամ (2010)։
Հայտնի է որպես «Stampede Wrestling» կազմակերպության հիմնադիր և պրոմոտեր, ինչպես նաև որպես «Զնդան» ("The Dungeon") ռեստլինգ դպրոցի մարզիչ, որտեղ մարզել է ինչպես սեփական որդիներին, այնպես էլ ապագա աշխարհի չեմպիոններ Քրիս Ջերիքոյին, Էդջին, Քրիստիանին, Մարկ Հենրիին և Քրիս Բենուային։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)